English: I'm delighted to respond to this debate. There's only one thing I'm sure of already - I don't think I'll be able to respond to every single point that's been raised in the time available, but I will try and do my best. Can I first of all just thank everybody for their kind words and comments about Carl Sargeant and the legacy that he leaves in this field? It's been remarked upon several times today - across the wide portfolio of ministerial positions he held in senior positions in Government - the impact that he had and how he drove through legislation and drove through the right policy with, in its heart, the right things in mind, the outcomes for the people we represent, and this is certainly one of those areas. So, I thank you for those comments and also for congratulating me in coming into this position. As I mentioned in my opening remarks, I'll try and do his legacy - and the legacy of other Ministers in this position - proud. So, let me try and deal with some of the issues that were raised. If I don't get to all of them, I'll be happy to write in some detail to Members who've raised individual matters as well. Let me deal first of all with the issue of advocacy, which was raised by several people, including Darren. Within the children's commissioner's report, they raise the issue of advocacy, of course. Let me say that, although the national approach to advocacy isn't delivered directly by Welsh Government, we are indeed supporting its implementation and keeping an eye on how this is done. We've got a funding commitment of up to £550,000 for the social services regional collaboratives, to deliver the active advocacy offer in full and to support the approach. But it's not enough to do that, we've got to monitor how it's happening. So, we will be monitoring the use of this grant funding on a quarterly basis and we're already committed to reviewing the implementation at the end of the first year - so 2018-19 - and we're also looking at a longer term evaluation over the first few years of implementation. We want to make sure that this does work as active advocacy. Several people, Darren included, have mentioned the issue of transport and transport subsidies. I can't respond directly to the particular Conservative proposal on a green card, but what I can tell you, Darren, is: on the youth concessionary fares, as you know, the Welsh Government is currently consulting on discounted bus travel for young people. It's an exercise aimed at capturing the views of young people and other key stakeholders. We're very keen to explore the appetite to extend the range of discounted travel up to 24-year-olds. And based on the outcome of this consultation, which is ongoing, a new scheme for young people will, we hope, be introduced in April 2018 - one that best reflects the needs and preferences of our young people and helps further boost bus travel as an option. Again, a key thing to all of these areas is listening to children and young people in developing those offers. If I can turn to the issue of duty of care and the incorporation of the UN Convention on the Rights of the Child, particularly within the ALN Bill, which is currently going through - as Members will be aware, during Stage 2 of the Bill - and I look to my colleague on the right here as well, in terms of her committee chairing - the Minister for Lifelong Learning and Welsh Language committed to considering whether a direct reference to both the UNCRC and the UN Convention on the Rights of Persons with Disabilities as well could be added by amendment to the Bill at Stage 3, and work is indeed under way to consider this and to see what can be brought forward. It'll be an interesting few weeks on the committee now to look at this issue. Llyr raised a range of issues, not least the RAG ratings. I would say we're not always going to be in total synchronicity and agreement with everything the children's commissioner puts forward under her traffic light system within the RAG ratings as well. She has a purpose to fulfil there, and it's important to challenge and hold the Government to account and push in certain directions. We won't always agree. We've noticed the commissioner's inclusion of RAG ratings in the report, analysing our responses to recommendations made last year. It's important to say I'm content, as a Minister, that we have responded as we feel appropriate to last year's recommendations. But let me also say: going forward, we are continuing to work to improve the outcomes highlighted in the report for children and young people in Wales, and it's about working across Government to achieve those priorities, as we've set out in 'Prosperity for All'. It is really unlikely that any Government would ever agree to every recommendation the commissioner will make. However, there are many factors we have to take into account, but we do, however, engage, we listen, we respond, we debate, we discuss, we meet with the children's commissioner and we make changes where appropriate based on a strong evidential base. And, of course, the RAG ratings are based on the commissioner's perception of matters. For example, just to highlight the red rating against the recommendation for a specific child poverty delivery plan doesn't take into account the response that we've already provided to the commissioner. We've said clearly already that we do not believe a separate plan is needed; it's that cross-cutting thing right across Government that will come to some of the areas of policy that help in that. So, therefore, we believe that applying a red rating in that issue has little purpose, but we'll keep the dialogue going. If I can turn to an issue that several Members have raised, which is to do with elective home education - a brief update here: officials of mine have met with home-educating parents to gather their views on revised guidance, and where they think as well there's a need for further clarity and support on issues such as legislation and training and so on, and my officials will continue to engage with members of the home-educating community. We are now looking at how current legislation is being used and the barriers that might be preventing some local authorities from using it. And we're also looking at patterns of elective home education that include developing a better understanding of why families decide to home-educate. And finally on this point, Members will be aware that the national independent safeguarding board commissioned the Children's Social Care Research and Development Centre at Cardiff University to undertake the review in the risks to children and young people who are educated at home. Now, when that report becomes available, we will carefully consider it and its recommendations. If I could turn to the issues that have been raised by several Members around poverty - and this is a cross-cutting Government issue, I have to say, and is not within one silo - and just to highlight some of the areas, but there are many I could - things such as tackling holiday hunger, which is very much in the forefront of people's minds these last holidays. That, for example, was identified as a key priority in the Welsh Government's 2015 child poverty strategy for Wales, recognising the need to use all available policy levers to support low-income households in the here and now. So, further funding of £500,000 has been provided to support summer school holiday food and fun clubs last summer, and the money was offered to councils in the most deprived parts of Wales to help provide play schemes and meals over the long break. But it's also an issue of fuel poverty and what we do with Nest and what we do with Arbed, it's how we make sure that local authorities are making the best use of things like school uniform grants and so on and so on. It's an accumulative effect right across Government.
Welsh: Rwy'n falch iawn o gael ymateb i'r ddadl hon. Dim ond un peth yr wyf yn siŵr ohono eisoes - dydw i ddim yn credu y bydd modd i mi ymateb i bob pwynt a godwyd yn ystod yr amser sydd ar gael, ond fe wnaf fy ngorau. A gaf i yn gyntaf ddiolch i bawb am eu geiriau caredig a'u sylwadau am Carl Sargeant a'r etifeddiaeth y mae'n ei gadael yn y maes hwn? Nodwyd sawl gwaith heddiw - ar draws y portffolio eang o swyddi gweinidogol a ddaliodd mewn uwch swyddi yn y Llywodraeth - yr effaith a gafodd a sut y gwnaeth yrru deddfwriaeth a'r polisïau iawn drwodd â'r pethau iawn wrth wraidd y ddeddfwriaeth a'r polisïau hynny, sef y canlyniadau ar gyfer y bobl a gynrychiolwn, ac yn sicr mae hwn yn un o'r meysydd hynny. Felly, diolch ichi am y sylwadau hynny ac hefyd am fy llongyfarch am ddod i'r swydd hon. Fel y soniais yn fy sylwadau agoriadol, byddaf yn ceisio anrhydeddu ei etifeddiaeth - ac etifeddiaeth y Gweinidogion eraill yn y swydd hon. Felly, gadewch imi geisio ymdrin â rhai o'r materion a godwyd. Os nad ydw i'n llwyddo i'w trafod nhw i gyd, byddwn yn hapus i ysgrifennu yn fanwl at Aelodau sydd wedi codi materion unigol hefyd. Gadewch imi ymdrin yn gyntaf â mater eiriolaeth, a godwyd gan nifer o bobl, gan gynnwys Darren. Yn adroddiad y Comisiynydd Plant, maent yn codi'r mater o eiriolaeth, wrth gwrs. Gadewch imi ddweud, er nad yw'r dull eirioli cenedlaethol yn cael ei ddarparu'n uniongyrchol gan Lywodraeth Cymru, rydym yn wir gefnogi ei weithrediad ac yn cadw llygad ar sut y gwneir hyn. Mae gennym ymrwymiad cyllid o hyd at £550,000 ar gyfer grwpiau cydweithredol rhanbarthol y gwasanaethau cymdeithasol, i gyflwyno'r cynnig eiriolaeth gweithredol llawn ac i gefnogi'r dull o weithio. Ond nid yw'n ddigon i wneud hynny, mae'n rhaid inni fonitro sut y mae'n digwydd. Felly, byddwn yn monitro'r defnydd o'r arian grant hwn ar sail chwarterol ac rydym eisoes yn ymrwymedig i adolygu'r ffordd y caiff ei weithredu ar ddiwedd y flwyddyn gyntaf - felly 2018-19 - ac rydym hefyd yn edrych ar werthuso tymor hwy dros yr ychydig flynyddoedd cyntaf o weithredu. Rydym eisiau gwneud yn siŵr bod hyn yn gweithio fel eiriolaeth weithredol. Mae nifer o bobl, yn cynnwys Darren, wedi sôn am y mater o drafnidiaeth a chymorthdaliadau trafnidiaeth. Ni allaf ymateb yn uniongyrchol i'r cynnig penodol gan y Ceidwadwyr ar gerdyn gwyrdd, ond yr hyn y gallaf ei ddweud wrthych chi, Darren, yw hyn: ar docynnau teithio rhatach ieuenctid, fel y gwyddoch, mae Llywodraeth Cymru wrthi'n ymgynghori ar deithio bws am bris gostyngol i bobl ifanc. Nod yr ymarfer yw casglu barn pobl ifanc a rhanddeiliaid allweddol eraill. Rydym yn awyddus iawn i archwilio'r archwaeth i ymestyn yr ystod o deithio gostyngol i bobl ifanc hyd at 24 mlwydd oed. Ac yn seiliedig ar ganlyniad yr ymgynghoriad hwn, sy'n mynd rhagddo, bydd cynllun newydd ar gyfer pobl ifanc, gobeithio, yn cael ei gyflwyno ym mis Ebrill 2018 - un sy'n adlewyrchu orau anghenion a dewisiadau ein pobl ifanc ac sy'n helpu ymhellach i hybu'r dewis o deithio ar fysiau. Unwaith eto, elfen sy'n allweddol i bob un o'r meysydd hyn yw gwrando ar blant a phobl ifanc wrth ddatblygu'r cynigion hynny. Os caf i droi at y mater o ddyletswydd gofal ac ymgorffori Confensiwn y Cenhedloedd Unedig ar hawliau'r plentyn, yn enwedig o fewn y Bil anghenion dysgu ychwanegol, sydd ar hyn o bryd yn mynd drwyddo - fel y bydd Aelodau yn ymwybodol, yn ystod cyfnod 2 y Bil - ac rwy'n edrych ar fy nghyd-Aelod ar y dde yma hefyd, o ran ei bod yn gadeirydd pwyllgor - roedd y Gweinidog dros y Gymraeg a Dysgu Gydol Oes wedi ymrwymo i ystyried a ellir ychwanegu cyfeiriad uniongyrchol at y CCUHP a Confensiwn y Cenhedloedd Unedig ar hawliau pobl ag anableddau i'r gwelliant i'r Bil yng Nghyfnod 3, ac mae gwaith yn wir ar y gweill i ystyried hyn ac i weld beth y gellir ei gyflwyno. Bydd hi'n ychydig wythnosau diddorol i'r Pwyllgor nawr wrth iddynt edrych ar y mater hwn. Cododd Llyr amrywiaeth o faterion, nid yn lleiaf oedd y sgoriau RAG. Byddwn yn dweud nad ydym bob amser yn mynd i fod mewn harmoni a chytundeb llwyr â phopeth y mae'r comisiynydd plant yn ei gyflwyno dan ei system goleuadau traffig o fewn y sgoriau RAG . Mae ganddi ddiben i'w gyflawni yno, ac mae'n bwysig herio a dwyn y Llywodraeth i gyfrif a gwthio i gyfeiriadau penodol. Ni fyddwn bob amser yn cytuno. Rydym wedi sylwi bod y Comisiynydd wedi cynnwys sgoriau RAG yn yr adroddiad, yn dadansoddi ein hymatebion i argymhellion a wnaed y llynedd. Mae'n bwysig dweud fy mod yn fodlon, fel Gweinidog, ein bod ni wedi ymateb yn unol â'r hyn y teimlwn sy'n briodol i argymhellion y llynedd. Ond gadewch i mi ddweud hefyd: yn y dyfodol, rydym yn parhau i weithio i wella canlyniadau a amlygwyd yn yr adroddiad ar gyfer plant a phobl ifanc yng Nghymru, ac mae'n ymwneud â gweithio ar draws y Llywodraeth i gyflawni'r blaenoriaethau hynny, fel rwyf wedi nodi yn 'Ffyniant i Bawb'. Mae'n annhebygol iawn y byddai unrhyw Lywodraeth byth yn cytuno i bob argymhelliad y bydd y Comisiynydd yn ei wneud. Fodd bynnag, mae nifer o ffactorau i ni eu hystyried, ond rydym, fodd bynnag, yn ymgysylltu, rydym yn gwrando, rydym yn ymateb, rydym yn dadlau, rydym yn trafod, rydym yn cyfarfod â'r comisiynydd plant ac rydym yn gwneud newidiadau lle y bo'n briodol yn seiliedig ar sylfaen dystiolaeth gref. Ac, wrth gwrs, mae'r sgoriau RAG yn seiliedig ar ganfyddiad y Comisiynydd o'r materion. Er enghraifft, nid yw dim ond tynnu sylw at y sgôr coch yn erbyn yr argymhelliad ar gyfer cynllun cyflawni tlodi plant penodol yn ystyried yr ymateb yr ydym eisoes wedi ei roi i'r Comisiynydd. Rydym wedi dweud eisoes yn amlwg nad ydym yn credu bod angen cynllun ar wahân; mae'n beth trawsbynciol ar draws y Llywodraeth a fydd yn dod i rai o'r meysydd polisi sy'n helpu yn hynny o beth. Felly, o'r herwydd, rydym yn credu nad oes fawr o bwrpas cymhwyso'r sgôr coch yn hynny, ond byddwn yn dal i drafod. Os caf i droi at fater a godwyd gan nifer o Aelodau, sydd yn ymwneud ag addysg ddewisol yn y cartref - diweddariad byr yma: mae swyddogion i mi wedi cyfarfod â rhieni sy'n addysgu yn y cartref i gasglu eu barn ar y canllawiau diwygiedig, a lle y maent yn credu hefyd fod angen mwy o eglurder a chefnogaeth ar faterion fel deddfwriaeth a hyfforddiant ac ati, a bydd fy swyddogion yn parhau i ymgysylltu ag aelodau'r gymuned addysgu yn y cartref. Rydym bellach yn edrych ar sut y mae deddfwriaeth bresennol yn cael ei defnyddio, a rhwystrau a allai fod yn atal rhai awdurdodau lleol rhag ei defnyddio. Ac rydym hefyd yn edrych ar batrymau o ran addysg ddewisol yn y cartref sy'n cynnwys datblygu gwell dealltwriaeth o pam y mae teuluoedd yn penderfynu addysgu yn y cartref. Ac yn olaf ar y pwynt hwn, bydd Aelodau yn ymwybodol bod y Bwrdd Diogelu Annibynnol Cenedlaethol wedi comisiynu Canolfan Ymchwil a Datblygu Gofal Cymdeithasol Prifysgol Caerdydd i gynnal adolygiad o'r risgiau i blant a phobl ifanc sy'n cael eu haddysgu yn y cartref. Nawr, pan fydd yr adroddiad hwnnw ar gael, byddwn yn ei ystyried a'i argymhellion. Os caf i droi at y materion a godwyd gan nifer o aelodau o gwmpas tlodi - ac mae'n rhaid imi ddweud, mae hwn yn fater trawsbynciol i'r Llywodraeth, ac nid yw o fewn un seilo - a dim ond i dynnu sylw at rai meysydd, ond mae llawer y gallwn dynnu sylw atynt - pethau fel mynd i'r afael â newyn gwyliau, sydd yn flaenllaw iawn ym meddyliau pobl ers y gwyliau diwethaf. Cafodd hynny, er enghraifft, ei nodi yn flaenoriaeth allweddol yn strategaeth tlodi plant 2015 Llywodraeth Cymru ar gyfer Cymru, gan gydnabod yr angen i ddefnyddio'r holl ysgogiadau polisi sydd ar gael i gynorthwyo aelwydydd incwm isel yn awr. Felly, darparwyd swm pellach o £500,000 i gefnogi clybiau hwyl a bwyd gwyliau haf ysgol yr haf diwethaf, a chafodd yr arian ei gynnig i gynghorau yn rhannau mwyaf amddifad Cymru i helpu i ddarparu prydau a cynlluniau chwarae dros yr egwyl hir. Ond mae hefyd yn fater o dlodi tanwydd a beth a wnawn â Nyth a beth rydym yn ei wneud gydag Arbed, mae'n ymwneud â sut y byddwn ni'n gwneud yn siŵr bod awdurdodau lleol yn gwneud y defnydd gorau o bethau fel grantiau gwisg ysgol ac ati ac ati. Mae'n effaith gronnus ar draws y Llywodraeth gyfan.